Irene Kharisma Sukandar
**Irene Kharisma Sukandar** (1992-yil 7-aprelda tugʻilgan) — indoneziyalik shaxmatchi. U ayol grossmeyster (WGM) va xalqaro shaxmat ustasi (IM) unvonlariga erishgan, Indoneziyalik birinchi ayol shaxmatchidir. U Gunadarma universitetini tamomlagan. U 2013-yilda Janubi-Sharqiy Osiyo oʻyinlarida ikkita oltin medalni qoʻlga kiritdi.

Faoliyati
---------

 Sukandar 2019-yilda Xitoyda boʻlib oʻtgan shaxmat boʻyicha Osiyo chempionatida kumush medal sohibi boʻldi.
Sukandar 2006-yildan 2010-yilgacha shaxmat boʻyicha ayollar oʻrtasidagi Indoneziya chempionatida, qatorasiga toʻrt marta gʻolib chiqqan. U 2004—2014-yillarda beshta ayollar shaxmat olimpiadalarida, 2009-yilda ayollar oʻrtasidagi jamoaviy Osiyo chempionatida, 2007-yilda 16 yoshgacha boʻlgan oʻsmirlar oʻrtasidagi jahon shaxmat olimpiadasida, 2006-yilgi Osiyo oʻyinlarida va 2009-yilgi Osiyo oʻyinlarida Indoneziyani himoya qilgan. 2004-yilda 36-shaxmat olimpiadasida 3-bortda yakka tartibda kumush medal, blits-shaxmat boʻyicha jamoaviy bahsda bronza medalini qoʻlga kiritdi.

Sukandar 2005-yil iyun oyida Tailandning Pattaya shahrida shaxmat boʻyicha oʻtkazilgan, „Janubi-Sharqiy Osiyo davlatlari uyushmasi" chempionatning 16 yoshgacha boʻlgan qizlar oʻrtasida gʻolib boʻldi. U 2006-yilda Jakartada oʻtkazilgan „Janubi-Sharqiy Osiyo davlatlari uyushmasi" chempionatida, 18 yoshgacha boʻlgan qizlar toifasida birinchi oʻrinni egalladi.

2008-yilning mart oyida Sukandar Ukrainaning Xarkov shahrida oʻtkazilgan „Rektor kubogi"ning ayollar oʻrtasidagi bahsida, ukrainalik shaxmatchi Galina Breslavskani tay-breykda magʻlub etdi. 2010-yil iyul oyida Sukandar „Bruney Invitational IM" turnirida Hindiston tashqi ishlar vaziri Ramnath Bhuvanesh bilan birinchi oʻrinni egaladi va Xalqaro shaxmat ustasi (IM) unvonini qoʻlga kiritdi.

2012-yili Vetnamning Xoshimin shahrida shaxmat boʻyicha ayollar oʻrtasidagi Osiyo chempionatida gʻolib chiqdi. Ushbu gʻalaba tufayli, u 2014-yilgi ayollar oʻrtasidagi jahon chempionatida ishtirok etish huquqini qoʻlga kiritdi va bu huquqni qoʻlga kiritgan birinchi indoneziyalik boʻldi.

2013-yilning may oyida Sukandar Gretsiyaning Xalkidiki shahrida boʻlib oʻtgan, „Buyuk Aleksandr" ochiq chempionatida gʻolib chiqdi. 2013-yil dekabr oyida u Myanmaning Neypido shahrida boʻlib oʻtgan, 2013-yilgi Janubi-Sharqiy Osiyo oʻyinlarida tezkor va blits-shaxmat boʻyicha ikkita shaxsiy oltin medalni qoʻlga kiritdi.

2014-yilda Sukandar oʻsha yili Birlashgan Arab Amirliklarining Sharja shahrida oʻtkazilgan ayollar oʻrtasidagi Osiyo chempionatida ikkinchi bor gʻoliblikni qoʻlga kiritdi. Ushbu gʻalaba unga 2016-yilgi ayollar oʻrtasidagi jahon chempionatining finaliga yoʻl olchdi.

U 2015-yilgi Moskva ochiq chempionatining G boʻlimida (talaba qizlar oʻrtasida oʻn nafar oʻyinchidan iborat davra turniri) 7,5/9 ball bilan ikkinchi oʻrinni egallagan, Alina Kashlinskayadan ikki ochko oldinda gʻolib chiqdi.

2016-yilda u Virginia shtatining Herndon shahrida boʻlib oʻtgan „Continental Class chempionati"ning Master boʻlimida Julio Catalino Sadorra, Sergey Erenburg va Priyadharshan Kannappan bilan birinchi oʻrinni egalladi.

2018-yilda u 5,5/9 ball toʻplagan holda „Doeberl Cup" musobaqasining eng yaxshi ayol shaxmatchisi boʻldi. 2018-yil noyabr oyida u 7,5/9 ball toʻplagan holda 2018-yilgi „Hjorth Open" turnirida gʻolib chiqdi.

Manbalar
--------

1. ↑  Irene Kharisma Sukandar team chess record at Olimpbase.org
2. ↑  Musthofid (7 July 2013). „Indonesian chess team wins bronze". *The Jakarta Post*.
3. ↑  6th ASEAN Age-Group Chess Championships (Wayback Machine saytida 2016-04-10 sanasida arxivlangan). Vietnamese Chess Federation.
4. ↑  7th ASEAN Age Group Chess Championships (Wayback Machine saytida 2016-04-10 sanasida arxivlangan). Vietnamese Chess Federation.
5. ↑  Anastasiya Karlovich (13 March 2008). „Kharkiv: Rebellion of the Youngsters". ChessBase.
6. ↑  „Brunei Invitational IM Tournament" (Wayback Machine saytida 2017-03-14 sanasida arxivlangan). Chessdom. 30 July 2010.
7. ↑  „Indonesian wins Asian chess tournament" (Wayback Machine saytida 2013-11-10 sanasida arxivlangan). *The Jakarta Post*. 13 May 2012.
8. ↑  „Irene to make history after Asian victory" *The Jakarta Post*. 16 May 2012.
9. ↑  „Irene Kharisma Sukandar wins Alexander The Great Open". FIDE.
10. ↑  „The 27th SEA Games — Results". FIDE.
11. ↑  Sagar Shah (1 May 2014). „Irene Sukandar Asian Womenʼs Champion". ChessBase.
12. ↑  Albert Silver (8 February 2015). „Moscow Open won by Inarkiev and Tingjie". ChessBase.
13. ↑  „Continental Class Championships 2016 Standings — Master Section". CCA Chess Tournaments.
14. ↑  Open Standing After Round 5. Chess Stream.
15. ↑  *Sukandar.* „Gareyev grabs O2C Doeberl Cup". *Chess Base*. Qaraldi: 7-aprel 2018-yil.
16. ↑  *Ly.* „Interview with 2018 Hjorth Open winner Irene Sukandar". *Chess Chat*.  Chess Chat. Qaraldi: 26-yanvar 2019-yil.

Havolalar
---------

* Irene Kharisma Sukandarning rasmiy sayti